'Rhodes-verkragter' in hof | Maroela Media
'Rhodes-verkragter' in hof
Die 35-jarige man wat naby die Rhodes-gedenkteken in Kaapstad in hegtenis geneem is, het Maandag in die Wynberg-landdroshof verskyn.
Die man is Saterdag in 'n wegkruipplek naby die Rhodes-gedenkteken in hegtenis geneem op aanklag van die verkragting van 'n 23-jarige vrou op 19 November. Die polisie vermoed dat die verdagte moontlik verbind kan word met die vlaag aanvalle en verkragtings van studente van die Universiteit van Kaapstad.
Die staatsaanklaer Alecia Meredith het Maandag aan die hof gesê 'n amptelike uitkenningsparade word later vandeesweek gehou. Rustin Ravat, 'n regshulp-prokureur, het gesê die beskuldigde het 'n adres verskaf vir 'n woonplek in Khayelitsha en 'n telefoonnommer vir sy suster. Die staat het glo vasgestel dat die beskuldigde nie welkom is by daardie adres nie waarna hy 'n woonadres vir sy broer in Langa verskaf het.
Meredith het aan die hof gesê die beskuldigde het vorige veroordelings en dat die polisie tyd nodig het om selfoonrekords en beeldmateriaal van kringtelevisiekameras na te gaan. Volgens Meredith het die beskuldigde nie 'n vaste woonadres nie. Landdros Wezile Rixana het die saak tot Vrydag uitgestel.
Kaapstad Rhodes-gedenkteken Rhodes-gedenkteken-reeksverkragter
Ooggetuies gesoek ná tref-en-trap
Waarom het die polisie so lank geneem om wakker te skrik? Daar is al hoeveel lewens verwoes deur een vark. Wat is fout met die polisie – is dit nie ernstig genoeg nie? Pateties spul ellendelinge. Daar was seker niks te aas of omkoopgeld betrokke nie.
"Ses voorvalle in die omgewing"! Na die tweede geval moes daar sekerlik meer voorsorg en ondersoeke ingestel word, ter voorkoming van moontlik vier voorvalle. Die "laat-maar-loop" gedrag verbaas my.